ილანგ-ილანგი
ილანგ-ილანგი, კანანგა (ლათ. Cananga odorata) — ტანმაღალი ხე ანონისებრთა ოჯახისა. გავრცელებულია ტროპიკულ აზიაში, წყნარი ოკეანის კუნძულებსა და ავსტრალიაში. კულტივირებულია ორივე ნახევარსფეროს ტროპიკებში. ყვავილებისგან ხდიან ეთეროვან ზეთს („მაკასარის ზეთი“) და პარფიუმერიაში იყენებენ; მერქანი იხმარება სამშენებლო მასალად და საკრავების დასამზადებლად.